Pirates har haft en skidt start på grundspillet, med en øjeblikkelig syvendeplads som det skuffende bevis på det. Nu har ledelsen i klubben fyret træner Heikki Mälkiä, der blev ansat lige før slutspillet i sidste sæson. Det fortæller al-bankligaen.dk. Der er ikke medlt noget officielt ud fra klubben om fyringen, ligesom det heller ikke står klart hvem der så skal stå i spidsen for holdet, der allerede skal i kamp igen fredag mod Herning. - Jeg er i chok og kan ikke forstå det. Ellers har jeg ikke flere kommentarer lige nu, siger Heikki Mälkiä om fyringen til Nordjyske.

Referat:
Aalborg Pirates har fyret træner Heikki Mälkiä. Det er angiveligt de dårlige resultater i grundspillet der ligger til grund for fyringen.